সর্বপরি হুযূর পাক ছল্লাল্লাহু আলাইহি ওয়া সাল্লাম হাযির ও নাযির হওয়া সম্পর্কে আহলে সুন্নত  ওয়াল জামায়াতের ফতওয়া হলো, তিনি আল্লাহ্ পাক-এর প্রদত্ত্ব ক্ষমতায় ছিফত হিসেবে হাযির-নাযির। এবং জাতিগতভাবেও যেকোন সময় যেকোন স্থানে হাযির-নাযির হওয়ার ইখতিয়ার রয়েছে।আল্লাহ্ পাক বলেন, وما ارسلنك الا رحمة للعلمين.অর্থ: নিশ্চয়ই আমি আপনাকে সমস্ত আলমের জন্য রহমত স্বরূপ পাঠিয়েছি। (সূরা আম্বিয়া-১০৭) উল্লেখ্য যে, মহান আল্লাহ পাক হচ্ছেন رب العلمين (রব্বুল আলামীন) সমস্ত আল্লমের রব। আর হাবীবুল্লাহু হুযূর পাক ছল্লাল্লাহু আলাইহি ওয়া সাল্লাম হচ্ছেন رحمة للعلمين (রহমাতুল্লিল আলামীন) সমস্ত আলমের জন্য রহমত।  অর্থাৎ রব্বুল আলামীনের রুবুবিয়্যত যত কিছুর জন্য প্রযোজ্য رحمة للعلمين এর রহমত তত কিছুর জন্যই প্রযোজ্য। আল্লাহ পাক-এর রুবুবিয়তের বাইরে যেমন কোন কিছু নেই তেমিন হুযূর পাক ছল্লাল্লাহু আলাইহি ওয়া সাল্লাম-এর رحمة থেকে খালি কোন কিছুই নেই।এ সম্পর্কে আল্লাহ পাক ইরশাদ করেন,ورحمتى وسعت كل شىءঅর্থ: আর আমার রহমত সবকিছুকে বেষ্টন করে আছে। (সূরা আরাফ-১৫৬) অর্থাৎ আল্লাহ্ পাক প্রদত্ত ক্ষমতায় রহমত হিসেবে সাইয়্যিদুল মুরসালীন, ইমামুল মুরসালীন, খতামুন্ নাবিয়্যীন, রহমতুল্লিল আলামীন, নূরে মুজাস্সাম হুজুর পাক ছল্লাল্লাহু  আলাইহি ওয়া সাল্লাম সৃষ্টি জগতের সবকিছুতে বিরাজমান।আল্লাহ পাক-এর সৃষ্টি জীবের মধ্যে এমন কোন বিষয় নেই, এমন কোন স্থান নেই, এমন কোন বস্তু নেই যেখানে রহমত নেই। আল্লাহ পাক-এর কায়িনাতে বায়ুশূন্য স্থানের যেমন কোন অস্তিত্ব পাওয়া যাবে না অনুরূপ রহমতশুন্য স্থানের অস্তিত্বও পাওয়া যাবে না। সুতরাং আল্লাহ পাক-এর রহমত তথা হুযূর পাক ছল্লাল্লাহু আলাইহি ওয়া সাল্লাম সমগ্র কয়িনাতকে বেষ্টন করে আছেন।এ সম্পর্কে বিশেষভাবে উল্লেখ্য যে, মহান আল্লাহ পাক ইরশাদ ফরমান- ان رحمة الله قريب من المحسنين অর্থ: নিশ্চয়ই মহান আল্লাহ পাক-এর  রহমত (হুযূর পাক ছল্লাল্লাহু আলাইহি ওয়া সাল্লাম) হক্কানী-রব্বানী ওলীআল্লাহগণের নিকটেই রয়েছেন। (সূরা আরাফ- ) অর্থাৎ হক্কানী-রব্বানী ওলীআল্লাহগণ মহান আল্লাহ পাক-এর রহমত তথা হুযূর পাক ছল্লাল্লাহু আলাইহি ওয়া সাল্লামকে লাভ করেই ওলীআল্লাহ হন। আর সে কারণেই আওলিয়ায়ে কিরামগণ মহান আল্লাহ পাক-এর রহমত তথা হুযূর পাক ছল্লাল্লাহু আলাইহি ওয়া সাল্লামকে দায়িমীভাবে দেখে থাকেন।